
Ehitusloa väljastamine või väljastamisest keeldumine

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekus Põhja tn 143 kinnistu omanikult ehitusloa taotlus aiamaja laiendamiseks ja rekonstrueerimiseks koos ehitusprojekti ja riigilõivu maksekorraldustega.

Ehitusprojekti seletuskirja tuleohutuse peatükis on kirjas, et „välistulekustutus saadakse vastavalt Oktoober AÜ üldplaneeringu tuletõrje veehoidlast.“ Kuna lause on koostatud grammatiliselt ebakorrektselt, on arusaamatu, kas tuletõrje veevõtukohad on olemas AÜ Oktoober territooriumil või neid on vaja tagada. Situatsiooniskeem, kus on näidatud planeeritud tuletõrje veevõtukoht on ehitusprojekti koosseisu lisamata.
Ehitusloa menetluse käigus selgus, et AÜ Oktoober territooriumil nõutud tuletõrje veevõtukoht puudub. Mais 2010 AÜ Oktoober esimees oma vastuses ehitusjärelevalve osakonna päringule teatas, et AÜ Oktoober territooriumil see koht on hetkel puudub. 

25.09.2010 a Majandus- ja kommunikatsiooniministri määruse nr 67 „Nõuded ehitusprojektile“ § 25 lõike 1 punkti 5 kohaselt ehitusloa taotlemisel esitatakse ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 
Põhja tn 143 kinnistu vastavalt  06.18.1997 Narva Linnavalitsuse korraldusele nr 900-k „AÜ Oktoober piiride ja pindala kinnitamine“ kuulub täpsustatud AÜ Oktoober üldpindala koosseisu.

AÜ Oktoober on asutatud eelmise sajandi 70-ndate aastate lõpus, umbes 40 aasta jooksul on AÜ Oktoober territooriumil ehitatud ja kasutatud nii aiamaju kui ka teisi majandusehitisi.    
Geodeesia ja maakorralduse osakonna andmetel AÜ Oktoober territooriumil on 222 aiandusmaatükki. Tänaseks AÜ Oktoober üldmaa ja teed on erastatud.
Tulenevalt ülaltoodust võib Põhja tn 143 aiamaja laiendamise ja rekonstrueerimise ehitusprojekti hinnata kui mittevastavaks praegu kehtivatele majandus- ja kommunikatsiooniministri määruse nr 67 § 25 lõike 1 punktis 5 nõuetele ning ehitusseaduse § 24 lõike 1 punkti 1 alusel keelduda ehitusloa väljastamisest. Põhja tn 143 aiamaja laiendamise ja rekonstrueerimise ehitusprojekti raames tuletõrje veevõtukoha puudumise probleemi lahendada ei ole võimalik, kuna tuletõrje veevõtukoha projekteerimine ja ehitamine AÜ Oktoober territooriumil ei ole Põhja tn 143 omaniku kohustus.
Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehitusloa väljastamisest ning ehitusloa väljastamisest keeldumine) üks.

2.    ÕIGUSLIKUD ALUSED

2.1. Kohaliku omavalitsuse korralduse seaduse § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.
2.3. Narva linna ehitusmääruse § 24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3.    OTSUS

Väljastada ehitusluba Põhja tn 143 kinnistule aiamaja laiendamiseks ja rekonstrueerimiseks.
3.    ALTERNATIIVOTSUS

Keelduda ehitusloa väljastamisest Põhja tn 143 kinnistule aiamaja laiendamiseks ja rekonstrueerimiseks.
4.    RAKENDUSSÄTTED

4.1. Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

